Izvađeno iz: 
Rječnik biblijske teologije, Xavier Leon-Dufour, Kršćanska sadašnjost, Zagreb, 1993. 


U rječniku se koristi ime Jahve koje je ovdje zamijenjeno imenom Gospod. 


U rječniku se koriste biblijski citati (samo kratice iz pokoncilske Biblje u izdanju Kršćanske 
sadašnjosti). 

Biblijski tekstovi preuzeti su iz internetskog izdanja Biblije u prijevodu Ivana Šarića i napisani su 
kosim slovima. 

https://archive.org/details/biblija-za_pretrazivanje_i_proucavanje_ivan_saric 

Ako nekog teksta nema u internetskom izdanju, navedeno je iz koje je Biblije. 


(u Šarićevoj Bibliji neki redosljedi redaka se ne poklapaju s pokoncilskim Biblijama. Osobito se ne 
poklapa prijevod, u tom slučaju su brojevi redaka napisani onako kako je u Sarićevoj Bibliji). 


Tekst iz rječnika je napisan podebljanim ili masnim slovima. 


Pijanci, 1907, (Josć Vital Branco Malhoa) 


https://www.culturacentro.gov.pt/museu-jos%C3%A9-malhoa-en/ 


PIJANSTVO 


Pogibli pijanstva javljaju se u mnogim izvještajima: pijanstvo predaje čovjeka njegovim 
strastima ili njegovim neprijateljima. Proroci ga često povezuju s nedopuštenim kultovima 
(Am 2,8; Hoš 4,11; usp. Otk 17,2), 


(Am 2,8) 

8 

Jer na haljinama zaplijenjenim leže, kod svakoga žrtvenika, vino oglobljenih piju u kući idola 
svojih —: 


(Hoš 4,11) 
11 
Služba idolska, vino i mast zaluđuju. 


(Otk 17,2) 
2 
S kojom su blud provodili kraljevi zemlje, i koji stanuju na zemlji, opiše se vinom bluda njezina." 


s porocima Kanaanaca koji ne poznaju zakona (Post 9,23.25; usp. 19,32) (trebalo bi biti Post 
9,21.24 -napomena Milan Kušnjačić) 


(Post 9,21-25) 

21 

A kad je pio vino, opio se, i ležao je otkriven u šatoru svojemu. 

22 

Ham, otac Kanaanu, promatrao je golotinju oca svojega, i rekao to obojici braće svoje vani. 
23 

A Šem i Jafet uzeše plašt i metnuše ga obojica na ramena svoja, stupiše natraške unutra i pokriše 
njim golotinju oca svojega. Lice njihovo bilo je pri tom natrag okrenuto, tako da ne vidješe 
golotinje oca svojega. 

24 

A kad se Noa rastrijezni od vina i doznade, što mu je bio učinio najmlađi sin njegov, 

25 

Reče on: "Proklet da je Kanaan; neka je najniži sluga braći svojoj!" 


(Post 19,32) 

32 

Hajde da dadnemo ocu svojemu vina, neka pije, pa da legnemo s njim, da po ocu svojemu 
dobijemo djecu!" 


ili sa srozanim stanjem društva. Ako se pođe od nekih doživljaja pijanstva, ono može 
poprimiti simboličnu vrijednost. 


1. Pijanstvo i nesreća. 

- Pijanstvo izlaže ruglu; a Biblija je u nesreći uvijek vidjela njezin aspekt sramote. Pijanac i 
čovjek koga je zadesila nesreća, gube obraz, vlast nad sobom i sve ono što štiti od tuđih 
pogleda. Jedan i drugi postaju predmetom promatranja, prizorom. Moglo se nekoga i 


"navesti na piće" pa da dospije u takvo stanje. (Hab 2,15 sl) polazi od takve situacije da opiše 
nesreću što je Gospod sprema. 


(Hab 2,15 sl) 

15 

Teško onome, koji poji bližnjega svojega, a miješa unutra otrov, i opoji ga, da gleda golotinju 
njegovu! 

16 

Nasitio si se sramote mjesto časti. Sada pij i ti, da teturaš! Sada dolazi k tebi čaša u desnici 
Gospodnjoj, i na tvoju čast dolazi sramota. 


Onda čovjek pije iz čaše srdžbe (Jr 25,27 sl; 51,7). 


(Jr 25,27 sl; 51,7) 
27 

"Reci im: "Ovako veli Gospod nad vojskama, Bog Izraelov: 'Pijte, opijte se, bljujte i padajte, da ne 
ustanete, pred mačem, što ga šaljem među vas!" 
28 

Ako li bi se nećkali uzeti čašu iz ruke tvoje, da piju, tada ion reci: Ovako veli Gospod nad 
vojskama: Vi morate ipak piti! 

VA 

Babilon je bio zlatna časa u ruci Gospodnjoj. Svu je zemlju opojio, vina su njegova pili narodi; 
tako su poludjeli narodi. 


Jeremija je kao vinom ovladan "'pred licem Gospodnjim - njegovim svetim riječima"' (Jr 
23,9), 


(Jr 23,9) 

9 

O prorocima: "Srce moje puca mi u tijelu, dršću sva uda moja. Kao pijan sam, kao čovjek, kojega 
je osvojilo vino, zbog Gospoda, zbog svetih riječi njegovih. 


jer one navješćuju nesreću u tom najgorem mogućem obliku. Zemlja kao da se uzdrmala (Iz 
24,19 sl), 


(Iz 24,19 sl) 

19 

Zemlja se razbija, raspada, zemlja se razdire, lomi, zemlja se trese tamo, miče se ovamo. 
20 

Kao pijan čovjek ljulja se zemlja, kao viseća postelja njiha se tamo i ovamo. Teško je tišti 
bezakonje njezino, da pada i više se ne diže. 


kao da je svaki otpor uzaludan i kao da su nestali svi oslonci: to je već najava posljednjeg 
dana. 


2. Pijanstvo i budnost. 

- Moralna obojenost - pijanstvo koje izaziva zaborav - može se pratiti sve do najdubljih 
realnosti. Majka arapskog kralja Lemuela vidi u žestokim pićima sredstvo zaboravi: njih 
treba dati rastuženima, ali kraljevi i glavari moraju ih izbjegavati, kako ne bi zaboravili 


vlastite odluke te izvrnuli pravo (Izr 31,4-7). 


(Izr 31,4-7) 

4 

Ne pristoji se kraljevima, da piju vino, ni knezovima ljubav k silovitom piću. 

2 

Inače bi mogli zaboraviti zakon o piću i izvrnuti pravo nevoljnika. 

6 

Podajte silovito piće bijedniku i vino tužnima! 

7 

On neka pije i zaboravi svoje siromaštvo i neka se više ne spominje svoje nevolje! 


Izaija ide još dalje: pijan čovjek zaboravlja naum Gospodnji (Iz 5,12). 


(Iz 5,12) 

12 

Citara i harfa, bubanj i frula i vino na vašim su gozbama. A ne pazite na upravljanje Gospodnje i 
ne vidite djela ruku njegovih. 


Pijanstvo je simptom i slika obamrla i nesuvisla duha (Iz 19,14; 29,10; Jr 13,13; JI 1,5). 
(Trebalo bi biti Iz 29,9 sl. - napomena Milan Kušnjačić) 


(Iz 19,14; 29,9 sl) 

14 

Gospod je stavio u njih duh opakosti, tako da zavode Egipat u svim poslovima njegovim, kao što 
posrće pijanac u svoje bljuvanje. 

9 

Pokažite se samo zapanjeni, i zapanjeni imate postati! Pokažite se samo slijepi, i slijepi imate 
postati! Pijani su oni, ali ne od vina i posrću, ali ne od silovita pića. 

10 

Jer je izlio Gospod na vas duh najdubljega sna. Oči vaše, proroke, zatvorio je i glave vaše vidioce, 
zastro je. 


(Jr 13,13) 

13 

Tada im reci: Ovako veli Gospod: Evo, ja ću napuniti pijanošću sve stanovnike ove zemlje, 
kraljeve, koji sjede na prijestolju Davidovu, svećenike i proroke i sve stanovnike jerusalemske 


(Joel 1,5) 
JI 
Prenite se, pijanice, plačite! Sve vinopije, tugujte za novim vinom, jer je oteto iz usta vaših. 


U tom smislu Novi zavjet vidi u pijanstvu napuštanje budnosti kojom je kršćanin ustremljen 
prema spasenju što se događa i što će se događati na zemlji. Opija se onaj komu je dojadilo 
čekati da Krist dođe (Mt 24,45-51//). 


(Mt 24,45-51) 

45 

Tko je dakle vjerni i razumni sluga, koga je postavio gospodar nad svojom družinom, da joj daje 
hranu u pravo vrijeme. 


46 

Blagoslovljen je sluga, kojega gospodar njegov, kad se vrati kući, nađe da čini tako. 
47 

Zaista, kažem vam: "On će ga postaviti nad svim imanjem svojim, 


48 

Ako li je sluga zao i misli u sebi: "Moj gospodar neće još zadugo doći, 
49 

I ako on tuče svoje drugove i gosti se i pije s pljanicama, 

50 


Onda će gospodar toga sluge doći u dan, kad ne očekuje, u čas, kojega ne zna. 

51 

On će ga sasjeći u komade i odredit će mu mjesto njegovo među licemjerima.Ondje će biti jauk i 
škrgut zuba. 


(Lk 12,42-46) 

42 

Gospodin odgovori: "Tko je dakle taj vjerni i mudri upravitelj, kojega postavlja gospodar nad 
svojom družinom, da im u pravo vrijeme daje hranu? 

43 

Blagoslovljen je onaj sluga, kojega gospodar, kad se vrati kući, nade da radi tako! 

44 

Zaista, kažem vam: "On će ga postaviti nad svim svojim dobrima. 

45 

Ako li onaj sluga misli u sebi: "Neće moj gospodar još zadugo doći; ako zlostavlja sluge i 
sluškinje, jede i pije i opija se, 

46 

Doći će gospodar toga sluge u dan, kad se ne nada, u čas, koji ne zna. Tada će ga sasjeći u 
komade i odredit će mu mjesto njegovo kod nevjernika. 


Da ne bismo bili neosjetni za Kristov dolazak, moramo biti trijezni i bdjeti, prema savjetu sv. 
Petra (1 Pt 5,8 savjet je preuzet u oficij kompletorija), 


(£P£5,8) 
8 
Budite trijezni i bdijte, jer protivnik vaš, đavao, kao lav ričući obilazi i traži, koga da proždere. 


oči nam moraju biti otvorene: "Koji spavaju, noću spavaju, i koji se opijaju, noću se opijaju'' 
(1 Sol 5,6 sl; Rim 13,13). 


(1 Sol 5,6 sl) 

6 

Tako dakle ne spavajmo kao ostali, nego bdijmo i budimo trijezni! 

7 

Jer koji spavaju, u noći spavaju, i koji se opijaju, u noći se opijaju, 

8 

Ami, koji smo sinovi dana, budimo trijezni i obučeni u oklop vjere i ljubavi, i s kacigom nade 
spasenja; 


(Rim 13,13) 
13 


Hodimo pošteno kao po danu, ne u raskošnim gozbama i pijankama, e u nečistoći i raspuštenosti, 
ne u svađi i zavisti; 


3. Pijanstvo i Duh. 
- Pijanstvo onemogućuje pristup u Kraljevstvo (1 Kor 5,11; 6,10; Rim 13,13; Gal 5,21; 1 Pt 
4,3). 


(1 Kor 5,11; 6,10) 

11 

A sad vam napisan, da se ne miješate, ako je jedan, koji se brat zove, bludnik, ili lakomac, ili 
idolopoklonik, ili psovač, ili pijanica, ili razbojnik; s takvima da i ne jedete! 

10 

Ni kradljivci, ni lakomci, ni pijanice, ni psovači, ni razbojnici neće baštiniti kraljevstva Božjega. 


(Rim 13,13) 

13 

Hodimo pošteno kao po danu, ne u raskošnim gozbama i pijankama, e u nečistoći i raspuštenosti, 
ne u svađi i zavisti; 


(Gal 5,21) 

21 

Zavisti, ubojstva, pijanstva, razuzdane gozbe i ovim slična, za koja vam unaprijed kažem, kao što 
sam i prije rekao, da oni, koji tako što čine, neće postići kraljevstva Božjega. 


(1 Pr4,3) 

3 

Jer je dosta, da ste prošlo vrijeme činili volju neznabožaca, živeći u razuzdanosti, požudama, 
pijanstvu, raspuštenim gozbama, pijankama i zločinačkom idolopoklonstvu. 


Ono ipak pokušava prodrijeti u sferu svetoga: Korinćani ga unose u agapu (1 Kor 11,21). 


(1 Kor 11,21) 
21 
Jer svaki svoju večeru uzme najprije da jede; i jedan gladuje, a drugi se opija. 


U jeruzalemskom mnoštvu na dan Duhova neki su, rugajući se, pripisivali učinke Duha 
pijanstvu (Dj 2,13-15). 


(Dj 2,13-15) 

13 

A drugi su se podsmijevali i govorili su: "Napili su se slatkoga vina." 

14 

Tada Petar stade s jedanaestoricom i podiže glas svoj, i progovori im: "Ljudi Židovi i vi svi, koji 
stanujete u Jerusalemu! Ovo neka vam je na znanje, i poslušajte riječi moje! 

15 

Nijesu ovi pijani, kao što vi mislite, jer je istom treća ura dana; 


Povod ruganja ovdje više nije nesreća, nego osloboditeljsko pohođenje Duha. Tu istu vezu 
sugerira sv. Pavao kad nalaže da se izbjegava pijanstvo a da se traži punina Duha (Ef 5,18). 


(Ef 5,18) 
18 
I ne opijajte se vinom, u kojemu je raspuštenost, nego se napunite Duhom, 


Čovjek traži u pijanstvu da bude otkriven onakav kakav doista jest i da se riješi onoga što 
sputava njegove riječi i svekoliko njegovo biće. U njemu nalazi radost, koju Pjesma nad 
pjesmama stavlja uz bok radosti zbog ljubavi (Pj 5,1). Ali samo mu Duh može uistinu 
pribaviti tu puninu. 


(Pj 5,1) 

1 

Zaručnik: U vrt svoj dolazim, sestro zaručnice moja! Berem smirnu svoju s balsamom svojim, 
jedem sat svoj s medom svojim, pijem vino svoje s mlijekom svojim. Jedite, prijatelji, pijte, 
ponapijte se, mili moji! 


-sastavio Milan Kušnjačić, 10. rujna 2023. 


